als_Latn dik_Latn sag_Latn
-
13 Nëntor 2014
Avokati Musa: I Mbrojturi Im nuk Mori Urdhra nga Natali VelijaShare:
-
-
Në Gjykatën Themelore në Prishtinë u mbajt seanca në rastin e pasaportave.
Në këtë seancë fjalën e tij përfundimtare e tha Skender Musa, avokati i të akuzuarit Ergyn Dogani.
Dogani akuzohet për krim të organizuar, shpëlarje parash dhe shmangie nga tatimi, ndërsa fjala përfundimtare e avokatit të tij i kishte 15 faqe.
“Ne besojmë se në këtë proces gjyqësor është vërtetuar se i mbrojturi im nuk ka marrë pjesë në asnjërën nga veprat për të cilat akuzohet nga Prokuroria e EULEX-it”, tha Musa, i bindur në pafajësinë e të mbrojturit të tij.
Avokati më tutje tha se prokuroria gjatë këtij shqyrtimi gjyqësor nuk ka arritur të argumentojë kryerjen me dashje të veprave penale nga Dogani.
“Prokuroria nuk ka asnjë fakt të argumentojë se ka ekzistuar dashja e të mbrojturit tim për kryerjen e veprave penale krim i organizuar, shpëlarje parash dhe veprën e evazionit fiskal”, tha Musa.
Avokati Musa fokus të veçantë i kushtoi veprës penale të krimit të organizuar me të cilën akuzohet i mbrojturi i tij.
“Prokurori gjatë fjalës së tij përfundimtare ka paraqitur skema me të cilat është përpjekur të elabororojë se i mbrojturi im ka qenë pjesë e një strukture të organizuar kriminale, mirëpo me asnjë provë të vetme nuk e dëshmon se i mbrojturi im ka marrë urdhra, këshilla apo rekomandime se si të veprojë“, tha Musa.
Musa më tej tha se Prokurori nuk ka paraqitur prova se Ergyn Dogani së bashku me Natali Veliajn e Fisnik Blakajn, kanë drejtuar, menaxhuar dhe kontrolluar transferin e mjeteve.
“Nuk ka asnjë transkript të përgjimeve që dëshmon se Natali Velija dhe Fisnik Blakaj e kanë udhëzuar apo urdhëruar Ergyn Doganin që të ndërmarrë ndonjë veprim dhe se nuk ka asnjë transkript të përgjimeve që dëshmon se Ergyn Dogani ka kërkuar nga këta dy të pandehur udhëzime se si të veprojë me mjetet financiare”, tha Musa.
Ergyn Dogani sipas Agjencionit të Regjistrimit të Bizneseve në Kosovë është pronar i Kompanisë “Qeramika”. Në aktakuzë thuhet se më 22 shkurt 2012, Natali Velija transferoi 100 mijë euro në llogarinë bankare të “Qeramikës”, ndërsa me 1 mars edhe 100 mijë të tjera.
Avokati Musa, në fund të fjalës së tij përmbyllëse, kërkoi nga gjykata që i mbrojturi i tij të lirohet.
“Bazuar në faktin se nuk është provuar me asnjë provë materiale, fakt apo dëshmi se i mbrojturi im ka kryer veprat penale për të cilat ngarkohet, gjykatës i propozoj që të marrë aktgjykimi me të cilin do ta lirojë nga akuza të mbrojturin tim Ergyn Dogani”, tha Musa.
Data për seancën e radhës nuk është caktuar. Kur të caktohet pritet që në të të paraqesim fjalët përfundimtare avokatët e të akuzuarve tjerë.
komento përmes
unk als_Latn als_Latn unk unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn